I wakken ad as-ter lxir, tageldunt Otohim (asusru-s d wa : Uṭuhim), akka i d isem-is, tenced-it-id ɣer tgelda-s yellan ddaw waman akken ad as-terr tajmilt. Mi yewweḍ ɣer teɣremt Ryugu-jo (asusru-s d wa : Ryugu-ju) yellan ddaw waman n yillel, yewhem, iɣil d targit i yettargu seg waken tecbeḥ. Yeqqim din kraḍ (3) wussan, ixaq, icedha ad yuɣal s axxam-is, ad iwali imeddukal-is… Yekker yessuter i tgeldunt Otohim ad terr ansi d-yekka. Asmi twala akken, qbel ad t-id-err s akal n tmurt-is, tefka-as asefk, d tabwaḍt ireqmen s ureɣ akked yeẓra ɣlayen, maca tweṣṣa-t tenna-as : “Ḥader ad teldiḍ tabwaḍt-a”. Mi d-yuɣal Urushima s akal, yufa ziɣ mačči 3 wussan i d-yesɛedda maca 300 iseggasen. Kullec ibeddel, ixxamen, iberdan, imeddukal-is akk mmuten, ulac win i t-yesnen. Iteddu weḥd-s armi d-yemlal d yiwen wemɣar yesteqsat, yenna-as ma yella wasmi i yesla ttmeslayen-d medden ɣef yiwen wemdan isem-is Urashima Taro. Yerra-as-d wemɣar-nni, yenna-as ih, sliɣ nnan-d fell-as iruḥ s illel, 300 iseggasen aya, seg wass-nni ur d-yuɣal. Ɛeddan wussan, ur yufa ara iman-is. Yemmekta-d tabwaḍt-nni i as-d-tefka tgeldunt, yeddem-it-id yeldi-tt, yebɣa ad iẓer d acu i yellan daxel-is. Dɣa, yeffeɣ-d wabbu amellal, am tagut yers fell-as. Din din icab, yuɣal d amɣar awessar yesɛan deg leɛmer-is 300 iseggasen. Cwiṭ akka yesla i taɣect n tgeldunt Otohim as-d-sbecbuc s ameẓẓuɣ-is, tenna-as ; “Yak nniɣ-ak ur leddi ara tabwaḍt-nni acku yella deg-s leɛmer-ik n tidet”. I lmend n tmacahut-a i d-snulfan tamudemt n ugasas i umi ttinin : Agasas Tamatebaku.

Sidi Ɛekkaca (s tefrensist: Sidi Akkacha), d taɣiwant n twilayt n Skikda, zedɣen-tt 23.374 n yimezdaɣen. Deg tallit n tuṭṭfa tafrensist llan ɣɣaren-as Montenotte.

Imaziɣen n Umerruk alemmas semman tutlayt-nsen d Tamaziɣt. Imusnawen n tesnawalt qqaren-as daɣen beraber. D yiwen n yeḥricen imeqranen n tmaziɣt i meslayen deg Lmerruk : wiyaḍ d tacelḥit (Merruk n Wenẓul) ak-d tarifit (Amerruk n Ugafa).

Tizi Wezzu tezga azal n 30 km ɣef yiri n yilel agrakal (lebher) akk-d wazal n 92 km seg weɣrem (tamdint) n Bgayet, 88 km si Ledzayer; ɣef tlisa-s ad nef seg usammer Tubirett (80 km), ɣef wegmuḍ Bgayet, Bumerdes ɣef utaram. S Tjumma n azal n 102,36 km2 taɣiwant n Tizi Wezzu tella yiwet seg tiɣiwanin i meqqren deg tmurt n yezwawen.

Krautchan.net d ""imageboard"" tafelwit tugniwin s tmeslayt talmanit anida /INT/ board (tafelwit) rezzun-d ɣur-s wid yettmeslayen s tegyizit. Tazwara n Polandball meme d-ayla n Falco, yiwen wegyizi n /INT/, id yesnulfan di Ctamber 2009 meme isseqdacen MS Paint s tɣara n tsartit i troll Wojak, yiwen upuluni di tfelwit (board) nni yettekka s yiwet n tegyizit ixewḍen, sin akkin irusiyen sunɣen Polandball s wunuɣen imrayen.

Zagazig (s taɛrabt: الزقازيق‎) d tamdint tameqrant n Maṣer, tezga-d deg wenẓul (ugafa) n tmurt, ɣef yiri n Asif n Nnill deg udelta-s. Zedɣen-tt 319,707 n yimezdaɣen.

Nashville d tamdint n Yiwunak Yeddukklen, tezga-d deg uwanak n Tennessee. Zedɣen-tt 635.710 n yimezdaɣen (1.666.566 s yegmamen ay d-yezzin fell-as).